በቁጥጥር ስር የዋሉት የሜቴክ የቀድሞ ዋና ዳይሬክተር ሜጄር ጀነራል ክንፈ ዳኘው አዲስ አበባ ገቡ
ከሰዓታት  በፊት  በቁጥጥር ሥር የዋሉት የብረታ ብረትና ኢንጂነሪንግ ኮርፖሬሽን (ሜቴክ) የቀድሞ ዋና ዳይሬክተር ሜጄር ጀነራል ክንፈ ዳኘው አዲስ አበባ ገብተዋል።በሁመራ በኩል ከሀገር ለመውጣት ሲሞክሩ በትግራይ ክልል ልዩ ኃይል አማካኝነት  በቁጥጥር ስር የዋሉት ሜጀር ጀነራል ክንፈ ከደቂቃዎች  በፊት አዲስ አበባ  በሚገኘው የቦሌ አለም አቀፍ  አውሮፕላን  ማረፊያ ደርሰዋል  ።ጀነራሉን የያዘው  ሄሊኮፕተር የአይሮፕላን  ማረፊያው ሲደረስ  የመገናኛ ብዙሃንና  የሚመለከታቸው  አካላት  ተገኝተዋል ።   በሙስና ወንጀል የተጠረጠሩ ሌሎች የብረታ ብረትና ኢንጂነሪንግ ኮርፖሬሽን ሰራተኞች በቁጥጥር ስር ውለው ትናንት ፍርድ ቤት መቅረባቸው ይታወቃል። የሙስና ወንጀል ተጠርጣሪዎችም  ትናነት ፍርድ ቤት ሲቀርቡ የ14 ቀን የጊዜ ቀጠሮ መሠጠቱም የሚታወቅ ነው።